रोहित इस पारी के दौरान इस प्रारूप में 2000 रन पूरे करने वाले भारत के दूसरे और दुनिया के पांचवें बल्लेबाज बने। उन्होंने 19वें ओवर में अपने करियर का तीसरा शतक पूरा किया जबकि पंड्या ने जोर्डन के इसी ओवर में विजयी छक्का लगाया। भारत का स्कोर दस ओवर के बाद दो विकेट पर 100 रन था। अगले ओवर में रोहित का लियाम प्लंकेट पर पुल शाट से लगाया गया छक्का दर्शनीय था। कोहली अब तक स्ट्राइक रोटेट करने पर ध्यान दे रहे थे। उन्होंने आदिल राशिद पर गगनदायी छक्का लगाया।